**ஏரியல் மெரெடித்** (*Ariel Meredith*) (சூலை 11, 1986) அமெரிக்க தோற்றவியலார் (model) ஆவார். *ஸ்போர்ட்ஸ் இல்லஸ்ட்ரேடட்* என்னும் விளையாட்டு இதழ் ஒவ்வொரு ஆண்டும் வெளியிடும் நீச்சலாடை சிறப்பிதழ்களில் 2009, 2012, 2013, 2014, 2015 ஆண்டுகளில் இவர் காட்சிப்படுத்தப்பட்டார். லூசியானாவின் சிரேவேபோர்ட் என்னும் ஊரில் பிறந்தவர். பள்ளிப்பருவத்திலேயே 1998இல் பகுதிநேரத்தில் தோற்றவியலாராக பணியாற்றத் தொடங்கினார்.

பின்னணி
-------

லூசியானா மாநிலத்தின் சிரவேபோர்ட்டைச் சேர்ந்த மெரெடித் மர்ஜோரி, டேவிட் இணையருக்குப் பிறந்தார்.
உயர்நிலைப் பள்ளியில் மாணவர் பேரவை உறுப்பினராக விளங்கினார். அவர் படித்த யுன்டிங்டன் உயர்நிலைப் பள்ளியில் மாணவர் பேரவையின் செனட்டராக 2001 - 2002 வகுப்பில் இருந்தார். உயர்நிலைப் பள்ளிப் படிப்பை முடித்தபிறகு நியூயார்க் நகரத்திற்கு குடிபெயர்ந்தார்.

பணிவாழ்வு
---------

மெரெடித்தின் 14ஆவது வயதிலேயே அடையாளம் காணப்பட்டாலும் 2008இல் தமது கல்வியை முடிக்கும் வரை முழுநேர தோற்றவியலாராக பணி புரியத் துவங்கவில்லை. 1998இல், டாலசில் 500-போட்டியாளர்கள் கலந்துகொண்ட தோற்றவியல் போட்டியில் வெற்றி பெற்று நியூயார்க் நகர *போர்டு மாடல்சு* நிறுவனத்துடனும் *கேம்பெல் வடிவழகு ஏசென்சி*யுடனும் உடன்பாடு கைச்சாத்திட்டார். இந்தப் போட்டிக்குப் பிறகு 32 அழைப்புகளைப் பெற்றார். பதின்ம வயதினராகவே அமெரிக்காவின் செவன்ட்டீன், டீன் காசுமோபோலிட்டன், காசுமோபோலிட்டன் போன்ற இதழ்களில் தோன்றினார். பள்ளிப்படிப்பின் போதே உள்நாட்டுப் பயணங்களை மேற்கொண்டார். 2002ஆம் ஆண்டில் எம் டிவியின் *பேசனப்லி லவுட்* நிகழ்ச்சியில் தோன்றினார். 2005ஆம் ஆண்டு முதல் அடிக்கடி தோற்றவியல் பணிகளில் பங்கேற்றார். துவக்கத்தில் அவரைத் தொடர்பு கொண்ட தோற்றவியல் முகமைகளில் ஒன்று அவரது மார்பக அளவைக் குறைக்கும் அறுவைச் சிகிச்சையை மேற்கொள்ள வலியுறுத்தியது; மெரெடித் உடன்படாது பணிவாய்ப்பை இழந்தார்.

மெரெடித் உதடுகளில் உதட்டுச்சாயம் பூசும் முன்னர் பற்தூரிகை கொண்டு உதட்டுத்தோலில் உள்ள இறந்த தோல்செதில்களை நீக்குவதை அழகுக் குறிப்பாக யூடியூப்பில் பதிவிட்டுள்ளார்; இதனை *த நியூயார்க் டைம்ஸ்* 2007இல் குறிப்பிட்டுள்ளது. நியூயார்க்கின் புகழ்பெற்ற வேரா வாங் நடத்தும் இளவேனில் நிகழ்ச்சியில் செப்டம்பர் 2008இல் முன்முதலாகத் தோன்றினார். 2008 செப்டம்பரில் நடந்த ரன்வே என்ற நியூயார்க் நகர புதுப்பாங்கு வாரத்தில் நிகோல் மில்லருக்காக தோற்றமளித்த மெரெடித்தின் அரங்கேற்றத்தை *யூஎஸ்ஏ டுடே* பதிப்பித்துள்ளது.

மெரெடித் மொத்தமாக பதினோரு ஆடைவடிவியலாளர்களுக்காக தோன்றியுள்ளார்; இதில் யூன்யா வதனபே என்ற சப்பானிய வடிவியலாளருக்கு முதற்காட்சியாளராகத் தோன்றியதும் அடங்கும். நியூயார்க் நிகழ்ச்சிகளைத் தொடர்ந்து மிலன் நகரில் எட்டு நிகழ்ச்சிகளில் கலந்துகொண்டார். பேபி பட், பிரியோனி, கிளிப்சு,டீசல், டி&ஜி, எலி சாப், யூன்யா வதனபா, லா பெர்லா,மில்லி, வேரா வாங் போன்ற ஆடை வனப்பியலார்களுக்காக பங்கேற்றுள்ளார். அவரது செப்டம்பர் 2008, நியூயார்க், மிலன் நிகழ்ச்சிகளுக்குப் பிறகு வளரும் புதுவரவாக அடையாளப்படுத்தப்பட்டார்.

டோல்சு & கபானாவின் 2009ஆம் ஆண்டு இளவேனில்/வேனில் விளம்பரப் பரப்புரையில் பங்காற்றினார். மேலும் ஜே.குரூ, அன் டைய்லர் லாஃப்ட், எச் &எம், டேவிட்டின் மணமகள் தொகுப்பு, கவர்கேர்ல் கண்ணனிகள், தொல்லுயிர் எச்சம், டார்கெட் நிறுவனம், கார்னியே பிரக்டசு, நைன் வெஸ்ட், ரோக்கா வேர், விக்டோரியாசு சீக்ரெட், தி லிமிட்டட், செபோரா, லீவைசு, காப் போன்ற முன்னணி புதுப்பாவனை நிறுவனங்களின் விளம்பரங்களில் தோன்றியுள்ளார். 2009ஆம் ஆண்டுக்கான நீச்சலாடை சிறப்பிதழிற்காக பல்வேறு கடற்கரைகள், கடற்காயல்கள், மதுவகங்கள் போன்ற இடங்களில் படம் பிடிக்கப்பட்டுள்ளார்; மெக்சிக்கோவின் மாயன் நாகரிகப் படுகையில் உள்ள துலூம் இயற்கை காப்பகம் இவற்றில் குறிப்பிடத்தக்கதாகும். 2014ஆம் ஆண்டு நிலவரப்படி இவரது கணக்கை நியூயார்க் நகரிலுள்ள சுப்ரீம் மேனேஜ்மென்ட் கவனித்துக் கொள்கிறது.

உசாத்துணைகள்
------------

1. ↑
2. 1 2 3 4 5  "Ariel Meredith". *New York* இம் மூலத்தில் இருந்து February 9, 2009 அன்று. பரணிடப்பட்டது... பார்த்த நாள்: 2009-03-03.
3. 1 2 3 4  Shephard, Sherry P. (2009-02-10). "Model's dream to be in Sports Illustrated comes true". *The Times* இம் மூலத்தில் இருந்து March 16, 2009 அன்று. பரணிடப்பட்டது... பார்த்த நாள்: 2009-03-29.
4. 1 2 3 4 5  Netherton, Stephanie (2007-05-31). "Shreveport model featured in national campaigns". *The Times*.. பார்த்த நாள்: 2009-03-03.
5. ↑  "Meet the New Girl: Ariel Meredith". *New York* (New York Media LLC). 2009-01-06 இம் மூலத்தில் இருந்து February 12, 2009 அன்று. பரணிடப்பட்டது... பார்த்த நாள்: 2009-02-05.
6. 1 2 3  "Ariel Meredith". *Sports Illustrated* (Time Inc.). 2009-02-10 இம் மூலத்தில் இருந்து February 28, 2009 அன்று. பரணிடப்பட்டது... பார்த்த நாள்: 2009-03-03.
7. ↑  "School Notes". *The Times*. 2001-09-26.. பார்த்த நாள்: 2009-03-03.
8. 1 2 3 4 5 6  Langenhennig, Susan (2008-10-07). "Model of success - From New York runways to Paris catwalks, a 21-year-old from Louisiana is making strides in the fashion world". *The Times-Picayune*.. பார்த்த நாள்: 2009-03-03.
9. 1 2  Barker, Olivia; Rebecca Heslin; Andrea Mandell; Alison Maxwell; Arienne Thompson (2008-09-11). "A Day in the Life with Ford Models: Ariel Meredith". *USA Today* இம் மூலத்தில் இருந்து February 9, 2009 அன்று. பரணிடப்பட்டது... பார்த்த நாள்: 2009-03-03.
10. ↑  Fischler, Marcelle S. (2007-06-21). "Putting on Lip Gloss, and a Show, for YouTube Viewers". *த நியூயார்க் டைம்ஸ்*.. பார்த்த நாள்: 2009-03-03.
11. 1 2  "Ariel Meredith". Fashion Model Directory இம் மூலத்தில் இருந்து February 15, 2009 அன்று. பரணிடப்பட்டது... பார்த்த நாள்: 2009-03-03.
12. 1 2 3 4  Langenhennig, Susan (2009-02-10). "Louisianian Illustrated - Shreveport model among only 19 chosen for Sports Illustrated swimsuit issue". *The Times-Picayune*.. பார்த்த நாள்: 2009-03-03.
13. ↑  "D&G S/S 09". Models.com இம் மூலத்தில் இருந்து March 8, 2009 அன்று. பரணிடப்பட்டது... பார்த்த நாள்: 2009-03-03.
14. ↑  "Ariel Meredith". *suprememanagement.com* (Supreme Management) இம் மூலத்தில் இருந்து February 1, 2014 அன்று. பரணிடப்பட்டது... பார்த்த நாள்: January 22, 2014.

வெளியிணைப்புகள்
---------------

* ஏரியல் மெரெடித் ஸ்போர்ட்ஸ் இல்லஸ்ட்ரேட்டடில்